270 



bosatte udmærkede Samler af grønlandske Oldsager, Dr, 

 Pfaff. Fortune Bay ligger 2 Mil og Jakobshavn 10 Mil 

 øst for det store svenske Findested. Samtlige disse 

 Jernfund ere dog aldeles ubetydelige i Sammenligning 

 med de Jernblokke, som den svenske Grønlands-Expe- 

 dition traf ved Ovifak paa Sydsiden af Diskoøen ved 

 Foden af en høj Basaltklippe nær ved Stranden og til- 

 dels mellem Ebbe og Flod. Paa et Areal af nogle faa 

 Kvadratfavnes Størrelse fandtes der tre store og en 

 Mængde mindre Jernblokke, der af den Expedition, som 

 med den svenske Regjerings Understøttelse udrustedes 

 hertil, samtlige ere blevne førte til Evropa. 



Den største af disse Blokke vejer omtrent 50,000 

 SV. Pd. og overgaaer saaledes ikke blot de, som findes 

 opbevarede i Samlingerne, men alle hidtil kjendte Meteor- 

 jernblokke, om hvilke man har paalidelige Oplysninger. 

 Den vejer f. Ex. tredive Gange mere end den berømte 

 Pallasiske Jernblok, som for et Aarhundrede siden med 

 stor Bekostning førtes fra Sibirien til St. Petersborg og 

 der tiltrak sig stor Opmærksomhed; femten Gange mere 

 end den fra Avstralien til Evropa overførte Jernblok, 

 der opbevares i British Museum, og som hidtil ansaaes 

 for at være den største i Evropa; to til tre Gange mere 

 end den berømte brasilianske Berndegho-Blok, som til- 

 trods for gjentagne Forsøg paa at føre den bort endnu 

 ligger nogle hundrede Fod fra sit oprindelige Findested. 



Ovifakfundet er dog ikke blot mærkværdigt som det 

 største, man hidtil kjender, men ogsaa dets Sammen- 

 sætning giver Videnskaben flere nye og vigtige Oplys- 

 ninger. Sin største videnskabelige Betydning faaer dette 

 Fund ved den Omstændighed, at kun nogle faa Alen 

 borte fra Jernblokkene skyder en Trapgang frem af den 



